Goude e amzer er prizon-se e timezas gant Kathleen Daly, 21 bloaz yaouankoch, a oa nizez da unan eus e gamaraded prizon. Asambles ez ejont da vevañ dar Stadoù-Unanet e lech ma labouras Clarke evit Clan na Gael (ur gevredigezh choar dan IRB, o tont eus ar strolladoù fenian) gant John Devoy en he fenn. E 1907 e tistroas da Iwerzhon e lech ma tigoras ur stal-vutun e Dulenn, ha labourat a reas da zihuniñ an IRB, chomet difiñv abaoe bloavezhioù, gant sikour tud evel Bulmer Hobson ha Denis McCullough. Clarke a zeuas da vezañ ur mignon bras da Hobson ha dreist-holl da Seán Mac Diarmada.